
Prédikan, sem ritstjóri ,,Sam.“ flutti í Fyrstu lútersku kirkju í Winnipeg 
síðastliðið páskadagskvöld. Prentuð hér samkvæmt áskoran. 

Texti : Jóh. 20, i —18. 


,,Ef Kristr er ekki upp risinn, þá er vor kenning ónýt, 
og trú yöar líka ónýt. “ Me 5 þessa sterku yfirlýsing keinr 
Páll postuli í 15. kap. fyrra bréfsins til Korintumanna. Og 
enn fremr segir hann þar: ,,Ef vér einungis í þessu lífi sett- 
um von vora til Krists, þá værum vér hinir vesölustu allra 
manna. En nú er Kristr upp risinn frá dauöum, frumgróði 
allra þeirra, sem dánir eru. “ Jesús er upp risinn. Jesús 
lifir. Jesús er frelsarinn — mannkynsfrelsarinn. Jesús hefir 
sigraö dauöann. Jesús er lávarðr lífsins. Oss öllum syndur- 
unum er óhætt að trúa á hann. Harmsagan mikla, sem til- 
heyrir föstudeginum langa, endaöi með dýrðlegum sigri. Meö 
upprisu Jesú á páskadagsmorguninn varð hún að blessuðu, 
óumrœðilegu allsherjar fagnaðarguðspjalli. I sjálfu sér var 
hún slíkt fagnaðarerindi fyrir gjörvallt syndfallið mannkynið 
áðr. Deyjandi á krossinum sagði Jesús : ,,Það er full- 
komnað. “ Og eins og öll hans orð var það eilífr sannleikr. 
Við það, sem Jesús með píslum sínum var búinn að gjöra 
syndugum mönnum til sáluhjálpar, þurfti engu að bœta. 
Friðþægingarfórnin, sem hann bar fram vor vegna á kross- 
ferlinum, var fullkomin; en það þurfti að fást óræk sönnun 

fyrir því, aö píslir Jesú heföi í raun og veru þá miklu þýðing. 
Og sú sönnun fékkst meö upprisu hans. Hugsum oss allra 
snöggvast, hvernig fariö heföi, ef Jesús heföi ekki risið upp 
frá dauðum, eöa, þótt hann í raun og veru heföi upp risiö, ef 
það dýrðlega undr heföi dulizt — algjörlega farið fram hjá 
postulum hans og öörum ástvinum hans. Þeir misstu trúna 
á hann algjörlega, þá er þeir horfðu á eftir honum út í hið 
dimma myrkr píslarsögunnar. Þegar kveðinn var upp yfir 
honum hinn grimmilegi dómr krossfestingardauðans, þá dó sú 
trú og von, sem þeir höfðu við hann fest, jafn-grimmilegum 
dauða. Þeir elskuðu hann áör, og þeir elskuöu hann enn — 
eftir aö svo var komið. En trú þeirra og von dó. Og þar 
með var þá elska þeirra til hans orðin að óheyrilegri kvöl, 
nístanda sársauka hjartans, sem viröast mátti aö hlyti að 
haldast til eilífðar. Trúarlaus og vonlaus elska hlýtr æfinlega 
að veröa hræöileg kvöl. Elskunnar vegna er öllum lífsnauö- 
syn á því að hafa trú og von. 

,,María stóö hjá gröfinni og grét. “ I því ástandi horf- 
um vér á hana í texta vorum áðr en ljós upprisunnar rann 
upp í sál hennar. Þvílíkt ástand ! Elskan hjartanleg, brenn- 
heit, hrein, heilög, orðin aö trúarlausri, vonlausri sorg ! 
Svona bágt átti hún og hinar konurnar, sem verið höföu í 
fylgd með Jesú, og allir lærisveinarnir á hinni aldimmu von- 
leysistíö. ,,En vér hugsuðum, aö hann myndi vera sá, sem 
frelsa ætti Israel"—heyrum vér lærisveinana tvo segja við 
manninn ókennda á göngunni til Emmaus á páskadaginn. 
Þeir höfðu þá von áör og töldu hana áreiðanlega, óyggjandi. 
En nú er sú von dáin — og með henni öll önnur von, sem 
fyrir þá var nokkurs viröi. Þess vegna eru þeir svo hryggir— 
dauðhryggir. Vesalastir allra manna voru allir Jesú ástvinir 
orðnir meö píslum hans og dauða, því þeir höfðu fengið til 
sín og síðan misst það, sem bezt er og inndælast, hann sjálf- 
an,— fengið hann fyrir lærimeistara, lífsleiðtoga, andlegan 
föður, himneskan huggara, guðlegan vin,og misst hann. Hann 
var orðinn þeim ljósið í tilverunni —• eina ljósið, sem fyrir þá 
kom til greina. Og nú er þetta Ijós slökkt. Svo framarlega 
sem það ljós yrði ekki aftr kveikt, og um það höfðu þeir enga 



minnstu von, hlyti þeir hér eftir aö veröa í eilífu rnyrkri. Um 
kristna trú og kristna kirkju myndi án upprisu Jesú aldrei 
geta oröið aö rœða. Án upprisu Jesú myndi heimrinn ekki 
aö eins hafa haldið áfram í sama vonleysisástandinu eins og 
áðr en hann kom hér fram með sitt fagra og fullkomna líf og 
sína aðdáanlegu, dýrðlegu kenning. Einmitt eftir það myndi 
vonleysisástandið hér í heimi hafa magnazt til stórra muna, 
svo framarlega sem hann hefði ekki risið upp og sá yfirnáttúr- 
legi stórhátíðar-atburðr komið inn í mannkynssöguna sem 
ómótmælanlega vottfastr sannleikr. Því að öðrum kosti 
myndi hörmungakjörin, sem hann varð að sæta, píslarsagan 
hans hræðilega, hafa hlotið að styðja þá ímyndan hjá öllum, 
fœra öllum heim sanninn unr það, að ekki væri vert fyrir 
neinn, að það væri hið rnesta og> fáránlegasta óvit fyrir hvern 
mann,að ætla sér að feta í hans fótspor, lifa fyrir sannleikann 
og kærleikann, ganga með guði á hinum þrönga vegi sjálfs- 
afneitunarinnar og heilags fórnarlífs. Það myndi ekki þurfa 
annað en benda á hin hryllilegu afdrif hans, píslarsöguna 
hans, til þess að fæla fjölda fólks frá því að hætta sér út á 
krossferil kærleikans. En með upprisu Jesú kemr dýrðleg 
ljósbirta yfir pfslarsögu hans. Og þá verðr píslarsagan að 
hinu mikla, óviðjafnanlega, ótœmanda fagnaðarerindi fyrir 
gjörvallt mannkynið syndfallið og sorgum hlaðið. I ljósi upp- 
risunnar sést, að í krosspíslum Jesú er friöþæging fyrir syndir 
allra, guðleg endrlausn fyrir heilan heim, fyrirgefning og frið- 
aruppspretta fyrir sérhverja særða samvizku, en þar með þá 
einnig sú sterkasta hvöt, senr hugsazt má, fyrir alla til þess 
að lifa heilögu guðsbarna-lífi, ganga út í kappsama baráttu 
gegn öllu illu, fullvissir í Jesú nafni urn sigr, á hverju sem 
gengr bæði í lífi og dauða. 

Á ástvinum Jesú forðum sjáum vér þetta alskýrt. Eftir 
að hinn mikli sannleikr upprisunnar hafði náð sér niðri í sál- 
urn þeirra og samvizkum urðu þeir sem nýir menn. Um leið 
og þeir sannfœrðust um upprisu hans risu þeir allir í andleg- 
unr skilningi upp frá dauðum. Hvað eftir annað hafði hann áðr 
sagt þeim þetta mikla — upprisu sína — fyrir. En sá boðskapr 
hafði algjörlega farið frarn hjá þeirn. Upprisan var tniklu 





miklu meira undr en svo, að þeir gæti trúa'ð því fyrirfram. 
Og eftir að upprisan er komin fram þorir ekki einn einasti að 
trúa henni fyrr en þeir hafa fengið svo órækar sannanir því 
undri viðvíkjandi, að ómögulegt var fyrir þá móti að mæla. 
Það kostaði þá alla skelfilegan sársauka að komast til trúar- 
innar á upprisu Jesú. En hann margborgaði sig fyrir þá, sá 
sársauki. Hann var þeim síðan fullnaðartrygging þess, að 
þetta stóratriði í trú þeirra væri sannleikr. Og eigi síðr hefir 
það, hve örðugt þeir allir áttu með að ná fullkomnu eignar- 
haldi á sannleika upprisunnar, og sársaukinn, sem þar með 
fylgdi fyrir þá, orðið kristninni síðar á öllum öldum ómetan- 
legr, blessaðr gróði. Það gæti fyrir oss verið freisting, og 
hún býsna sterk, til þess að efast um það, að Jesús sé í raun 
og veru upp risinn frá dauðum, ef ástvinir hans forðurn hefði 
fyrirfram búizt við því, að hann myndi upp rísa. Sú von 
hefði síðar getað orðið að trú á orðinn atburð — gæti oss 
hugsazt. En oss getr með engu móti hugsazt neitt slíkt, 
þegar vér vitum, hve algjörlega vonlausir þeir voru áðr en 
hann reis upp, og hve afar ervittt þeir áttu með að trúa upp- 
risunni eftir að hún var komin fram,— að enginn trúði þar 
fyrr en hann svo að kalla neyddist til að trúa. Þeim dugði 
það ekki — engum þeirra — að þeim væri sagt, að hann væri 
upp risinn. Og ekki nœgði þeim það heldr fullkomlega að sjá 
hann sjálfir í eigin lifandi persónu. Þeir urðu að minnsta kosti 
að heyra hann tala og jafnvel þreifa á honum með eigin hönd- 
um. Og fyrir flestum þeirra þurfti þetta að marg-endrtakast 
aftr og aftr á þeirri fjörutíu daga tíð, sem leið frá páskadegi 
til uppstigningardags. En þar með varð upprisa frelsarans— 
guði sé lof! —svo sterklega vottföst og margsönnuð, að eng- 
inn fornaldar-atburðr í mannkynssögunni er meir óyggjandi. 

Frumvottar Jesú upprisu ui 15 u lang-flestir píslarvottar. 
Upprisa Jesú var þeim fullnaðarsönnun fyrir því, að kenning 
hans, guðsríkisboðskaprinn hans um synd og náð, væri eilífr 
sannleikr. Allt lögðu þeir í sölurnar fyrir kristnu trúna sína 
— eignirnar, heiðrinn, lífið. Til þess þurfti dýrðlegt hug- 
rekki. Það fengu þeir með upprisu Jesú. Áðr voru þeir svo 
hræddir og huglausir. Eftir það áræddu þeir að ganga á 

hólm svo að kalla við allan heiminn. Slík ummyndan á þeim, 
slíkr máttr, slíkt hugrekki, gat aS eins oröið fyrir guðlegt 
kraftaverk. Og vér vitum, hvaSa kraftaverk þaS var, sem 
kom þessari breyting til leiSar — upprisa Jesú næsta sunnu- 
dag eftir dauSa hans,— hið dýrðlega undr páskahátíðarinnar. 

Snúum oss nú í hugleiðingum vorum að lexíu þeirri úr 
upprisu-sögu Jesú, setn nú er texti minn. Þar segir frá fyrstu 
opinberan Jesú eftir upprisuna, opinberaninni, sem Maríu frá 
Magdala hlotnaðist. I guðspjallskafla þessum er hún sú ein- 
asta af konunum, sem birtist á páskadagsmorguninn við gröf 
frelsarans. Jóhannes postuli segir hér frá. I hinum guð- 
spjöllunum er frá því sagt, að dálítill hópr kvenna þeirra, 
sem heyrðu til ástvinum hans, hafi urn sólaruppkomu þann 
dag gengið út að gröfinni, berandi smyrsl til þess að smyrja 
líkið—fullgjöra smurning þá, sem í flýti hafði verið fram- 
kvæmd af þeim Jósef frá Arematía og Nikodemusi á föstu- 
dagskvöld samfara greftraninni í steinhvelfingunni. Og með- 
al þeirra er þessi kona nefnd — María Magdalena. En hér 
birtist hún ein síns liðs. Annaðhvort hefir hún komið fyrr 
um morguninn til grafarinnar en þær hinar, ellegar, hafi hún 
fylgzt með þeim, þá hefir hún skilið við þær undir eins og 
hún sá, að gröfin var opin, án þess að gefa sér neinn tíma til 
þess að líta inn í hana. Hún skundar—vafalaust í ákafri 
geðshrœring og mesta dauðans ofboði — aftr inn í borgina á 
fund lærisveinanna, þeirra Símonar Pétrs og Jóhannesar, 
segjandi við þá undir eins og hún hittir þá: ,,Það er búið að 
taka drottin burt úr gröfinni, og vér vitum ekki, hvar hann 
hefir verið lagðr. “ Það að hann væri upp risinn órar hana 
ekki fyrir. En við það festir hún hugann í angist hjartans, 
að líkið sé horfið. Hún hafði séð, að steirminn var tekinn 
frá grafarmunnanum. Það taldi hún víst merki þess, að 
gröfin væri þá líka tóm. Einhver hafði vissulega tekið lík- 
ama meistarans burt. Hver gat hafa gjört það? Vinr eða 
óvinr? Og í hverju skyni? Hún vissi það ekki. Ef það 
var óvinr, gat það þá hafa verið til annars en að misþyrma 
Jesú enn meir látnum, smána líkama hans? Ef það var vinr, 
hvað gat þessi burtfœrsla líksins þýtt? Það var ráðgáta, sem 

hún gat ekki leyst úr. En líklega var þó líkið boriö bnrt af 
óvinahöndum. Ó, hvaö það var sárt að hugsa um þetta! Ó, 
hvað hún syrgjandi átti bágt út af þessari óvissu, þessum nýja 
harma-ábœti ! — Þegar lærisveinarnir hafa heyrt fregn þessa, 
þá skunda þeir tafarlaust áleiðis til grafarinnar. Þeir hlaupa 
— og svo hratt hlaupa þeir, að þeir eru komnir út að gröfinui 
og eftir örskamma viðdvöl þar burt frá gröfinni heimleiðis 
aftr áðr en María er komin þangað í annað sinn. Báðir 
hlaupa þeir, cn Jóhannes þó hraðar, enda var hann þeirra 
miklu yngri að aldri, og kom svo á undan Pétri til grafarinn- 
ar. Hann gægðist inn í grafarþróna og sá líndúkana, sem 
líkið hafði verið sveipað í, liggja þar, en ekki gekk hann enn 
inn. En er Pétr kom, gekk hann rakleiðis inn. Hann sá 
hið sama. Líkið var þar ekki. En líndúkarnir lágu þar — 
aðal-línvoðin, sem vafin hafði verið utan um líkamann, og 
sveitadúkrinn, sem höfuðið hafði verið sveipað í, samanbrot- 
inn, hvorttveggja á sínum stað, nákvæmlega sama blettinum 
og verið hafði, þá er líkið í þessurn umbúðum hafði verið lagt 
þar niðr til hinnar síðustu hvíldar að kvöldi föstudagsins. 
Engum getr dulizt, að hér segir sjónarvottr frá. Og í því 
einu út af fyrir sig er stór-mikil trúarstyrking fyrir oss alla. 
En ekki að eins það, hve nákvæmlega hér er sagt frá af guð- 
spjallamanninum, heldr líka innihald sögunnar hér hefir hina 
mestu trúarlegu þýðing. Aðr en nokkur sá Jesúm upp risinn 
er upprisa hans sterklega sönnuð með því, sem hér er sagt 
frá. Enda er þess í textanum getið, að þá er hinn annar 
lærisveinn — söguritarinn sjálfr, Jóhannes — á þessum tímans 
punkti var genginn inn í gröfina, þá hafi hann séð og trúað. 
Fyrsti morgunbjarmi trúarinnar á upprisu Jesú rann upp í sál 
þess lærisveins út af þessu atviki. Það, hvernig um líndúk- 
ana, líkumbúðirnar, sem verið höfðu, var búið, var ekki að 
eins sönnun gleðileg fyrir því, að engir ræningjar, engar óvin- 
veittar hendr, höfðu verið hér og raskað grafarfriðnum, heldr 
benti þetta líka til þess, var í rauninni fullnaðarsönnun fyrir 
því, að líkami Jesú var ekki horfinn burt af neins manns völd- 
um. Verksummerkin, sem hér lágu fyrir, sýndu ómótmælan- 
lega, að líkaminn var kominn burt fyrir yfirnáttúrlegt, guðlegt 



kraftaverk—me5 öörum orðum, aS hann hlaut að vera upp 
risinn. Líkaminn var horfinn úr umbúðunum, en umbúðirnar 
lágu eftir óhroerðar. 

Eg' skal nú aftr minna á orð Páls postula, sem eg áðan 
tilfœrði í upphafi rœðu þessarar : ,,En nú er Kristr upp ris- 
inn frá dauðum, frumgróði allra þeirra, sem dánir eru. “ 
Hvernig víkr því við, að hann með upprisunni er oröinn frum- 
gróði hinna dánu ? Til voru þó uppvakningarkraftaverk áðr 
en hann reis upp. Þegar á gamla testamentis tíðinni er sagt 
frá slíkum undrum, í sögu þeirra Elíasar og Elísa. En enn 
þá minnisstœðari eru víst öllum þau þrjú uppvakningarkrafta- 
verk af völdum Jesú, sem frá er skýrt í guðspjallasögunum. 
Hann uppvakti son ekkjunnar í Naín, dóttur Jaírusar og 
Lazarus—hinn síðastnefnda eftir að hann hafði legið fjóra 
daga í gröfinni. Og samt er Jesús upp risinn af postulanum 
kallaðr frumgróðinn, eins og hafi hann veriö fyrstr allra, sem 
birtist hér lifandi eftir dauðann. Hví er hann þá kallaðr 
frurngróði? Hann reis upp af eigin guðdómsmætti. En hinir 
allir voru upp vaktir og áttu þar í engan þátt sjálfir. Þetta er 
hátíðlega satt, en það er ekki fullkomið svar upp á spurning- 
una, hvers vegna hann sé kallaðr frumgróði hinna dánu. En 
hið fullkomna svar er þetta: Hann er sá fyrsti, sem rís upp 
í ummynduöutn, óforgengilegum, dýrðlegum líkama,—líkama, 
sem aldrei til eilíföar deyr, himneskum líkama, sem ekki getr 
dáið. En hinir allir, sem vaktir höfðu verið upp aftr til þessa 
lífs, báru framvegis sama forgengilega, jarðneska líkamann, 
sem þeir höfðu áðr borið, og hlutu svo að deyja líkamlega 
aftr eins og allir aðrir menn, þá er tíminn var kominn. Þeg- 
ar Lazarus var upp vakinn af Jesú, þá reis hann upp í lík- 
blæjunum, grafar-umbúðunum. ,,Leysið hann og látið hann 
fara“—sagði Jesús. Það þurfti enginn að leysa umbúðirnar 
af líkama Jesú, þá er hann reis upp. Ekki heldr hann sjálfr. 
Þær voru alls ekki leystar. Vegna ummyndunarinnar frá 
jarðneskum líkama til himnesks líkama þurfti þess ekki við, 
eins og þess ekki heldr þurfti við, að steininum væri velt frá 
grafarmunnanúm til þess að hann gæti komizt út. Reyndar 
er frá því skýrt, að engill hafi komið og velt steininum frá, en 



55 


jafnframt tekiö fram, aö áör hafi Jesús verið upp risinn. Eng- 
inn nema guð var viðstaddr, þegar upprisu-undrið fór fram. 
En þetta allt, sem þegar er sagt, upprisu Jesú viðvíkjanda, 
vitum vér þó með fullkominni vissu eins fyrir því—bæði af 
því, að eftir upprisuna var Jesús — mannlega talaö — allt 
öðru líkams-lögmáli háör en áðr; líka af orðuin Páls postula, 
þá er hann talar um urnmyndanina líkamlegu, sem vér eigum 
í vændum á síðasta degi; en einnig af þessu, sem hér í texta 
vorum segir frá uinbúðunum utan af líkama Jesú, eftir að 
hann var upp risinn. 

Til er fagr líksöngs-sálmr eftir hið mikla skáld Norðr- 
landa Öhlensláger, sem tvívegis hefir verið þýddr á vora 
tungu. Það, sem í texta vorum er sagt um líndúkana í gröf 
Jesú, hvernig þeir lágu þar ósnortnir, nákvæmlega í sama á- 
standi og þeir höföu verið meðan þeir enn geymdu hinn and- 
vana líkama hins krossfesta frelsara, minnir mig á eitt vers í 
þeim sálmi. En það vers hljóðar svo : 

,,Þú mér, fiðrildi, fornan kenn 
að fella ham, sem þungr enn 
urn fœtr vill mér vefjast. 

Því ormr skríð eg enn í mold, 
en síðar mun á vængjum hold 
björtum til hirnins hefjast. “ 

Skáldið er hér að hugsa um eitthvert stórkostlegasta og dá- 
samlegasta undrið, sem ár eftir ár, sumar eftir sumar, kemr 
fram hér í hinni jarðnesku náttúru í óteljandi útgáfum, þá 
ummyndan f dýraríkinu, sem í því er fólgin, að ormrinn — 
það auðvirðilega kvikindi — verðr að fiðrildi. Á undan um- 
myndaninni skríðr ormrinn í duftinu. En eftir ummyndanina 
— hamskiftin —, sem í rauninni er óskiljanlegt undr, sann- 
kallað kraftaverk, líðr kvikindið fijúganda í gegn um loftið, 
svo undr léttilega, með hinum litfögru, ljómandi vængjum út 
breiddum, flögrar fagnanda frá einu blórni til annars, sann- 
kölluð ímynd sumardýrðarinnar í náttúrunni. Um leið og 
ummyndanin verðr skilr fiðrildið eftir Ormshaminn. Þar er 
sýnileg fyrirmyndan hinnar dýrðlegu upprisu-ummyndunar, 
sem öll guðs börn fyrir Jesúm Krist eiga í vamdum á vor- 

morgni eilífðarinnar. Og sá hinn sami náttúru-atburör getr 
þá einnig verið til skýringar upprisu drottins vors Jesú sjálfs 
og þeirri ummyndan á líkama hans, sem einmitt er aðal- 
atriöið í því óendanlega huggunaríka undri. — Hugsaö get 
eg, aö einhverjum yöar, tilheyrendr góöir, finnist í fljótu 
bragöi óviðrkvæmilegt aö viðhafa þessa samlíking, aö bera 
sarnan myndbreyting ormsins, er hann verðr að fiðrildi, og 
hina líkamlegu ummyndan, sem vér eigum í vændum í upp- 
risunni, og einkum þó hina líkamlegu ummyndan Jesú í upp- 
risunni. En er menn hugsa sig vel unr, tel eg víst, aö sam- 
líking þessi fullnœgi trúarmeðvitund allra kristinna manna. 
Eitthvað svipað hefir vakað fyrir Hallgrími Pétrssyni, þá er 
hann var aö yrkja 25 . passíusálminn. Eftir aö hafa minnt 
sjálfan sig á dýrðarkórónuna og réttlætisskrúðann, sem hann 
veit sig eiga í vændum á upprisudeginum, kemst hann þannig 
að oröi : 

,,Svo munu guðs englar segja: oft var þá hrelldr hann; 

Sjáiö nú þennan rnann, fyrir blóð lambsins blíöa 

sem alls kyns eymd réð beygja búinn er nú aö stríöa 

áðr í heimsins rann,— og sælan sigr vann. “ 

Þetta er svo að kalla hans grafskrift, sem hann hefir sett 
sér sjálfr í nafni englanna. Og í þessari grafskrift er bent á 
hina stórkostlegu umnryndan, sem á honum er orðin þar inni 
í eilíföinni. Hugsið um hann líkþráan — eins afskræmdan 
og hræðilega útleikinn eins og nrenn æfinlega verða í þeim 
sjúkdómi — á banabeðinum, í samanburði við þaö, sem hann 
fyrir trúna á Jesúm átti í vændurn á hinum mikla ummyndun- 
ardegi. Og hugsið urn alla slíka líðandi, langþjáöa, dauð- 
sjúka menn. Myndi þeir sjálfir ekki í því ástandi líta á sig 
eins og orma, sem skríöa eða veltast um í duftinu ? Vér 
höfum sumir reynt það aö vera slíkir aumingjar, slíkir ormar. 
Svo að því leyti getr víst enginn haft á móti því atriði sam- 
líkingarinnar. En hvað urn Jesúm — eins og hann var líkam- 
lega útleikinn í píslarsögulok, áðr en hann var lagðr í grafar- 
þróna, vafinn í línblæjurnar ? Hvað segir Esajas því viðvíkj- 
anda mörgum öldum áðr, innblásinn af heilögum anda?— 
„Fyrirlitinn og af öllum yfirgefinn, undirorpinn harmkvælum, 

auðkenndr af sárum, líkr manni þeim, er menn byrgja fyrir 
andlit sín“ o.s.frv. E8a þetta í 22. Davíös sálmi um Messías 
og fram bori8 í hans nafni : ,,Eg em ma8kr, og ekki ma8r, 
spott mannanna og fyrirlitning fólksins 1 -. Maðkr eSa ná- 
kvæmar útlagt orinr — þa8 er hann þá einmitt beinlínis 
kallaSr í gu8s or8i. 

Samlíkingin er sönn og í alla staöi vi8eigandi — einnig, 
þegar hugsa8 er um Jesúm. Ormrinn skilr eftir hismi sitt 
hiS gamla, þegar hann breytist í einskonar fugl. Eins skildi 
Jesús ígröfinni eftir líkhjúpinn sinn, línklæ8in, er líkami hans 
haf8i veriS sveipaSr í, þá er hann uppreis ummyndaSr, dýrð- 
legr á páskadagsmorguninn. Og þa8 hismi er fyrsta sann- 
indamerki upprisu-undrsins. 

Þegar María birtist aftr viö gröfina, grátandi, þá er 
harmr hennar svo sár, a8 aldrei hefir víst veri8 neitt meira 
þeirrar tegundar. Hún gæg8ist inn í gröfina. Sanninda- 
merki upprisunnar, sem Jesús haföi þar eftir skiliö—líkhjúpr- 
inn hans, kom ekki til greina fyrir henni. En þa8, sem 
meira var — engla-opinberanin, sein henni veittist þar, ætlaði 
líka aö fara fram hjá henni. Hún undrast ekki, þótt hún 
sjái þá sýn, og hvorki hræöist né huggast út af henni. Hún 
einblínir á harmsefni sitt hiö nýja— þaö.að líkarni meistarans 
var horfinn. Þér þekkiö þetta ástand — þér allir, sem ein- 
hvern tíma hafiö reynt sára, nístandi sorg út af því aö missa 
frá y8r inndælan ástvin fulloröinn e8a heitt elska 5 barn út í 
dauöann. E8a eitthvert annaö heljarþungt mótlætisslag. 
Menn gæta oft ekki aö því, ekki fremr en María, a8 allt slíkt 
harmsefni er í rauninni, í sínu innsta og dýpsta eöli, fagnaöar- 
efni. Fagna8arefni í dularbúningi. Gröfin var tóm. Lík- 
ami Jesú horfinn þaSan. Af því sérstaklega grét hún þá. 
En út af því lofsyngr nú gjörvöll kristnin og hefir lofsungiö í 
allar þær aldir, sem liðnar eru frá hinum fyrsta kristilega 
páskadegi. Því þetta var afleiöing af því aö hann var upp 
risinn. — I ljósi upprisunnar, þegar evangelíum páskahátíöar- 
innar er orðið rótfast í mannssálinni, birtist harmsefniö um- 
myndaö. Líkblæjur sorgarinnar detta þá utan af fagnaðar- 
efninu. Og ekkert annaö en fögnuðr — himneskr fögnuör — 

kemr þá til greina í sambandi við það, sem áðr olli einbcrri 
sorg. Þannig var reynsla Maríu og allra ástvina hans forðum, 
og allra síðan, sem fetað hafa í þeirra fótspor. 

Nú hefi eg ekki tíma til að segja meira í þetta sinni, 
nema það eitt að minna allra snöggvast á það, að trúin á 
upprisuna, líkamlega upprisu, er meira en trú á andlegan ó- 
dauðleika. Þetta um upprisuna er hið mesta og allra 
dýrmætasta í trú vorri á ódauðleikann—það, að guð fyrir 
Jesúm Krist frelsar ekki að eins sálir vorar eöa anda vorn, 
heldr líka hið jarðneska hismi sálarinnar — líkamann. Allir, 
sem missa ungbörn út í dauðann, ungbörn, sem voru eitthvert 
bjartasta ljós augna þeirra—þeir skilja þetta. Sálarlífið þeirra 
var yðr hulið eins og óútsprungið frœkorn. Við hina líkam- 
legu mynd barnsins á því skeiði er umhugsan yöar og elska 
einkum bundin. Þar er hinn eiginlegi sársauki elsku yöar. 
Blessaðr drottinn tekr tillit til þess sársauka. Hann tekr 
fullkomið og nærgætið tillit til líkamslífsins. Fyrir því fagn- 
aðarefni er upprisa Jesú eilíf trygging. Þér eigið þess kost 
að fá hina elskulegu líkamsmynd hins látna barns aftr, þekkja 
það, faðma það, elska það eilíflega. — Og svo höfum vér frá 
drottni fengið kvöldmáltíðarsakramentið, þar sem líka er af 
honum tekið fullkomið tillit bæði til andlega og líkamlega 
lífsins,—hinn heilaga pant bæði andlegrar og líkamlegrar 
endrlausnar vor allra. 


Sinávcgis nm biblíu-,,kritíkina“. 

Ur ritgjörð í Kristjaníu-blaðinu ..Luthersk Kirketidende" frá 8. Marz 
síðastl. eftir Karl Vold, guðfrœðiskandídat. 


Spurningunni um það, hvort biblíu-,,kritík“skuli vera til, 
hljótum vér að ætlan minni að svara játandi. Það má beita 
,, kritfk ‘ ‘ við biblíuna, en þó því að eins að það sé gjört með 
rósemi og gætni, en alls ekki með œstum tilfinningum og 
hlutdrœgni. Þeir, sem eiga við slíkar vísindalegar rannsóknir, 
Verða að eins að hafa þann tilgang að leita sannleikans, og 
þcir verða einnig að hafa í sér þann anda, sem skyldr er anda 

biblíunnar. Niðrstaða sú, er þeir komast að við þær rann- 
sóknir, verðr að vera nokkurn veginn óyggjandi áðr en hún 
er gjörð að eign almennings. Menn verða að vera var- 
kárir, með því að þeir, sem eru eins og fólk flest, geta svo 
hœglega lent í misskilningi og komizt til ályktana, sem eru 
þvert á móti tilætlan vísindamannanna. 

Það, sem vel getr samrímzt trúnni og jafnvel verið henni 
til stuðnings hjá vísindamanninum, getr hœglega orðið hættu- 
legt í trúarlegu tilliti þeim mönnum, sem ekki hafa nœgileg 
þekkingarskilyrði, og jafnvel svift þá trúnni algjörlega. Þeg- 
ar þessa er gætt, hvað myndi þá vera að segja um ,,kritík“ 
þá á gamla testamentinu, sem nú tíðkast ? 

Til stórra muna hefir hún á sér þann blæ, sem sýnir, að 
þar ráða ástríður hleypidómanna. Mikið af því, sem menn 
láta opinberlega til sín heyra því máli til stuðnings, einkennir 
sig að því, að þar er svo lítið gætt hófs og stillingar, svo 
sterklega hrósað sigri fyrirfram, svo mjög skrumað af ágæti 
hinna nýju kenninga, að enginn ætti að lá neinum, þó að þeir 
sé ófúsir á að kannast við þetta sem sönn vísindi. Þetta 
hlýtr að eiga rót sína að rekja til persónulegra hleypidóma. 
Það líkist svo œstum árásum. Menn vilja fá borð hroðin. 
Neitanin er gjörð að eina áreiðanlega einkenninu á öllum 
sönnum vísindum. Talsmenn svona lagaðrar ,,kritíkar“ þola 
því engin mótmæli. Andlitssvipr þeirra og orðalag þeirra 
allt er svo, að virðast má, að þeir vildi mega dauðrota hvern, 
sem þor hefir til að láta nokkur andœfandi orð til sín heyra, 
með Þórs-hamri hinnar óskeikulu ,,kritíkar“. 

, ,Kritíkin“ í þessari mynd gjörir nú víst út af við sig 
sjálf. En áðr en sá tími er kominn getr hún verið búin að 
gjöra ýmislegt illt. Hún er fyrir löngu komin út fyrir tak- 
mörk þess, sem vísindum er leyfilegt. Margt, sem hún heldr 
fram sem óyggjanda sannleik, mun aldrei reynast annað en 
ósannanlegar staðhœfingar. Þannig er varið kenningum henn- 
ar um það, að Kronikubœkrnar hafi í þeim tilgangi verið 
fœrðar í letr að umturna sögulegum atburðum, að Jobsbók sé 
ekki annað en skáldsaga, að Daníelsbók sé æfintýri, o.s.frv. 

Margar ályktanir, sem ,,kritíkin“ kallar vísindalega niðr- 

stööu, geta aldrei oröiö annaö en'getgátur.--Ilver getr'jt. 

a. m. ómótmælanlega sannað, aö til hafi nokkurn tíma verið 
rit þau, er hún nefnir J. (o: Jehóva-ritiö), E. (Elóhíin-ritið), 
P. (Prestaritið) ? Hefir nokkur séö þær bœkr ? Eða eru til 
nokkrar lýsingar á þeim frá fornöld ? Nei. Þetta eru að eins 
getgátur, meir eða minna sennilegar. Það tekst ekki, að 
troða því inn í meðvitund nútíðarinnar, að þetta sé vísinda- 
lega staðfest. Vor tíð heimtar áþreifanlegar sannanir. Skoðan 
sú á sögu ísraels, sem kennd er við þá Graf og Wellhausen, 
er getgáta, og ýmsir þeirra, er áðr héldu þeirri getgátu fram, 
eru nú frá henni horfnir. Wilhelm Möller, umsjónarmaðr 
prestaskólans í Westfalen, hefir í bók einni um það efni, ný- 
lega út kominni, að því er eg fæ bezt séð, fullkomlega sann- 
að, að getgáta þessi nær engri átt. (Höfundrinn aðhylltist 
þær kenningar áðr.) Eg skal um leið benda á ummæli nokk- 
ur eftir dr. Orelli í formála þeirrar bókar. Hann segir: 
,,Ekkert vekr meir furðu mína en það, hve fúsir sumir menn, 
jafnvel þeir, sem með mestu elju eru að eiga við rannsóknir á 
þessu svæði, eru til að fallast á , ,kritík“ þessa og hafa eftir 
öðrum hinar vafasömustu kenningar eins og væri þær þau 
trúarsannindi, sem enginn að ósekju mætti andœfa“. Þessi 
ummæli einkenna marga áhangendr biblíu-,,kritíkar 11 þeirrar, 
er nú við gengst. I£in staðhœfingin er sú, að saga ritningar- 
innar um forfeðr ísraelsmanna sé öll ekki annað en þjóð- 
saga. Það er býsna laus getgáta. Forfeðrnir eiga aldrei að 
hafa veriö til. Nöfn þeirra eiga að tákna þjóðflokka eða 

guði.- 1 augum Elíasar (i.Kg. 18, 36) og annarra spá- 

manna (Hós. 12, 13), svo og í augum Krists og postula hans, 
voru þó forfeðrnir sögulegar persónur. Og vér höfum enga 

ástœðu til að vefengja þá skoðan Gyðingaþjóðarinnar.- 

Því er haldið fram, að nú sé inenn orðnir svo einhuga 
um niðrstöðu þá, er ,,kritíkin“ hafi komizt að viðvíkjandi 
gamla testamentinu, og að allt sé nú orðið svo ljóst í þeim 
efnum og falli eins og í löð. Allar háskóladeildirnar við lút- 
ersku háskólana hafi þegar í öllu verulegu viðrkennt þá niðr- 
stöðu. En þetta eru að eins staðhœfingar. ,,Kritíkin“ 
er að eins að litlu leyti komin að fastri niðrstöðu. 



Skoöanir þeirfá inanná éru mjög skiftar. Mest af því; 
sem komiö hefir verið fram meö í þeim efnum, eru get- 
gátur, sem ýmist aldrei veröa sannaöar eöa aö minnsta kosti 
hingaö til eru mjög illa sannaöar. Og aö því er háskólana 
snertir, þá veit eg ekki til, að enn sé komin fram ákveðin 
yfirlýsing um ,,kritíkina“ frá neinum þeirra. Annaö mál er 
þaö, að fleiri eöa færri áhangendr þeirra skoöana kunna að 
vera til meðal kennara í öllum þeim skólum. En naumast 
mun unnt að benda á tvo eða þrjá slíka menn, sem sé sam- 
mála jafnvel um aðal-atriði. Dillmann er með sínar getgát- 
ur, Wellhausen með sínar, König með sínar, Kayser, Reuss, 
Cornill, Robinson Smith með sínar, o.s.frv. Fáein dœmi að 
eins vil eg nefna. Wellhausen og Giesebrecht ætla, aö því 
nær allir Davíðs sálmar sé til orönir á þeim tíma, er útlegð 
Gyöinga í Babýlon stóð yfir, eða eftir það. Hitzig og Ols- 
hausen telja mikinn hluta þeirra orktan á Makkabea-tíðinni. 
Báthgen telr að eins fjóra sálma frá þeirri tíð. Robinson 
Srnith kannast við, að sumt í sálmunum frá 90. til 150. sé frá 
því tímabili, en ekkert f sálmunum þar á undan. Þá fjóra 
sálma, sem áðr voru nefndir, segir hann vera frá stjórnartíð 
Artaxerxesar; en suma frá gríska tímabilinu. Hitzig telr 
Davíð hafa orkt 14 af sálmunum, Ewald 11, Schultz 17, 
Báthgen 1, Cornill að eins brot af einum, Delitzsch 44, o. s. 
frv. Niðrstöðu þá, sem einstakir lærðir menn hafa komizt 
að, láta hinir, sem að eins hafa eftir öðrum, vera allsherjar 
niðrstöðu vísindanna. 

Að því er snertir spámennina, þá skal að eins eitt dœmi 
nefnt. Margir hinna lærðu manna, sem hafa verið að eiga 
við gamla testamentis-, ,kritík“, halda því fram, að spádóms- 
bók Jónasar sé skáldskapr frá 5. öld fyrir Krist; sumir, að hún 
sé lítið eitt eldri; aðrir, að hún sé lítið eitt yngri. Og þetta 
vilja þeir rökstyðja með því, 1) að málið á bókinni og efni 
hennar sé svo, að hún geti ekki veriö frá 8. öld; 2) að hún 
innihaldi á líkingarmáli sögu um það, er kom fyrir Jónas; 3) 
að hún sé stýluð gegn einrœningsanda Gyðinga í trúarefnum. 
Annar flokkr biblíu-rannsakenda er þeirrar skoðunar, að í 
þókinni sé sögulegr kjarni frá 8. öld, sem vaxið hafi við að 

ganga í munnmælum. Síðan hafi sagan verið skrásett og 
fœrð í líkingarmálsbúning nálægt árinu 500 f. Kr. Eins á að 
vera ástatt með ýmsa innskotskafla, sem sagt er að sé í spá- 
mannabókunum hinum, frumrit Mósesbókanna o.s. frv.- 

Þetta læt eg nú nœgja til þess að sýna, að niðrstaða 
,,kritíkarinnar“ er enn sem komið er engan veginn óyggjandi 
eða fastákveðin. Engin ástœða því enn til að hœlast um. 
Mörgu, sem nú er haldið fram, getr áðr en langt líðr orðið 
hafnað. Það verðr því að leyfa mönnum að berjast á rnóti 
mörgum svona löguðum nýmælum og hinni óheilsusamlegu, 
roggnu ,,kritík“, sem engin mótmæli þolir. Gætnir vísinda- 
menn, sem að eins hafa það markmið að leita sannleikans, 
verða að fá að vinna verk sitt í friði. Þeir munu leiðrétta 
skekkjurnar hjá sér sjálfir. En vér, sem ekki erunr því vaxn- 
ir að takast á hendr hinar víðtœku málfrœðilegu og sögulegu 
rannsóknir, verðum að hafa þolinmœði til að bíða og varast 
að kveða upp nokkra dóma í máli því, sem vér berum ekki 
nœgilegt skyn á.- 

En það að bíða geta menn ekki eða vilja ekki. Óðar en 
vísindamennirnir hafa leitt þá eða þá ályktan út af rannsókn- 
um sínum eða komizt að einhverri svo kallaðri niðrstöðu 
henda margir, sem hafa allt sitt vit frá öðrum á aðra og 
þriðju hönd, þær kenningar á lofti og halda þeim fram sem 
óyggjanda sannleik. Með gumi miklu er þeim þeytt út í 
allar áttir. A torgum úti eru þær boðaðar, og í lífinu eru þær 
reyndar. 

Það var einkum til að vara menn við slíku háttalagi að 
eg ritaði línur þessar. Hvað sannleikr er á almenningr heimt- 
ing á að fá að vita. Að eins um stundarsakir verðr hann dul- 
inn fyrir fólki, þótt talizt geti algjörlega ófullveðja í andlegum 
efnum. En með dálítilli gætni verða menn að fara með það, 
sem þeir vita ekki hvort er satt eða ósatt, kenningar, sem 
enn þarf að prófa aftr og aftr. Þótt náungar þessir geti 
sjálfir gengið í gegn um ,,kritíkina“ án þess að trú þeirra bíði 
af því neitt tjón, og þótt þeir meira að segja eins og þeir láta 
sér um munn fara styrkist við það í trúnni, þá ætti þeir þó að 
hugsa um hina mörgu, sem alls ekki eru því máli vaxnir, mis- 

skilja þaö og leiöast ut aí því til hinna háskalegustu ályktana. 
Þeir geta í trúarlegu tilliti oröiö fyrir stórkostlegu tjóni. 
Menn ætti þó ekki aö vera alveg tilfinningarlausir fyrir á- 
byrgö þeirri, sem á þeim liggr út af framkomu sinni and- 
spænis öðru fólki. — •—• 


Gjafir í skólasjóð kirkjufél. á J>cssu vori. 


a) í Argyle, Man. :—Kristján Benediktsson (Glenboro), 
$i; Pétr Kristófersson, $ 5 ; Jón Goodman, $5; 1 heodór Jó- 
hannsson, $2; Kristín Kristjánsdóttir, 50C. ; Stefán Kristjáns- 
son, $10; Jóhannes Halldórsson, $ 5 ; Andrés Anderson, $5, 
Björn Anderson, $ 5 ; Jóhannes Strang, $2; Jón M. Nordal, 
$5; Halldór Árnason, $5; Skúli Árnason, $5; Edwald Ólafs- 
son, 50C. ; Guðjón Jónsson, $1; Brynjólfr Gunnlaugsson, $1; 
Mrs. Halldóra Gunnlaugsson, $1; ónefndr (Þ.J.), $10; Andrés 
Jóhannesson, 50C. ; Torfi Steinsson og Jón Hjálmarsson, $5 ; 
Hannes Johnson, $1; Stefán Stefánsson, $1.50; Markús Jóns- 
son, $1. b) í Winnipeg: — Thomas. H. Johnson, $25; F. 
J. Bergmann, $25; Gísli Ólafsson, $25; Jón J. Vopni, $20; 
A. S. Bardal, $ 5 ; Christian Johnson, $2; A friend, $2; Sigfús 
Anderson, $5; J. G. Thorgeirsson, $2; Haraldr J. Ólson, $2; 
Óli Ólson,$4; Jakob Johnston, $5; Jónas Jóhannesson, $2.50; 
Sveinn Sveinsson, $2. 


íslenzk nýja-testamenti eru að fá til kaup s (60 cts.) hjá ritst. ,,Sam. 


VFROT T TÓS'"—hið kirkjulega mánaðarrit þeirra séra jóns Helsasonar oe Haralds Ntels- 
'• sonar í Reykiavík-til sölu í bókaverzlan H. S. Batdals í Winnipeg og kostar 60 cents. 

RTMRFTÐIN" eitt fjölbrevttasta og skemmtilegasta tímaritið á íslenzku. Ritgjörðir, mynd- 
" E sögnr, Gæði Verð 40 cts. hvert hefti. Fæst hjá H. S. B*RD*n. J. S. Bkrgmann o. fl. 

ÍSAFOLD''. lang-mesta blaðið á íslandi. kemr út tvisvar í viku allt ánð; kostar 1 Ameriku 
" S1.50. H. S. Bardal, 557 Elgin Ave., Winnipeg, er útsölumaðr. 


SAMEININGIN" kemr út mánaðarlega, 12 númer á ári. Sunnudagsskólablaðið ,,Kenn- 
arinn" fylgir með ,,Sam.“ í hverjum mánuði. Ritstjóri „Kennarans" er séra N. Stein- 
grímr Þorláksson, West Selkirk, Man. Árgangsverð beggja blaðanna að eins $1; 
greiðist fyrirfram.— Skrifstofa blaðsins : 704 Ross Ave., Winnipeg, Manitoba, Canada,— 
Útgáfunefnd: Jón Bjahnason, (ritstj.), Fkiðkik J. Bekgmann, Ólafr S. Þorgeirsson. 
Björn B. Jónsson. N. Steingrímr Þorláksson. 


Prentsmiðja Lögbergs. — Winnipeg. 



